CELEX: C2007/042/12
Language: sk
Date: 2007-02-24 00:00:00
Title: Vec C-384/05: Rozsudok Súdneho dvora (štvrtá komora) z  11. januára 2007 (návrh na začatie prejudiciálneho konania, ktorý podal Hoge Raad der Nederlanden – Holandsko) – Johan Piek/Ministerie van Landbouw, Natuurbeheer en Visserij (Mlieko a mliečne výrobky — Dodatočný poplatok za mlieko — Osobitné referenčné množstvá — Článok 3 bod 1 druhý pododsek nariadenia (EHS) č. 857/84)

24.2.2007   
            
            
               SK
            
            
               Úradný vestník Európskej únie
            
            
               C 42/7
            
         Rozsudok Súdneho dvora (štvrtá komora) z 11. januára 2007 (návrh na začatie prejudiciálneho konania, ktorý podal Hoge Raad der Nederlanden – Holandsko) – Johan Piek/Ministerie van Landbouw, Natuurbeheer en Visserij
   (Vec C-384/05) (1)
   
   (Mlieko a mliečne výrobky - Dodatočný poplatok za mlieko - Osobitné referenčné množstvá - Článok 3 bod 1 druhý pododsek nariadenia (EHS) č. 857/84)
   (2007/C 42/12)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: Johan Piek
   
      Žalovaný: Ministerie van Landbouw, Natuurbeheer en Visserij
   Predmet veci
   Návrh na začatie prejudiciálneho konania – Hoge Raad der Nederlanden – Výklad článku 3 ods. 1 nariadenia Rady (EHS) č. 857/84 z 31. marca 1984 o všeobecných pravidlách uplatňovania poplatku podľa článku 5c nariadenia (EHS) č. 804/68 v sektore mlieka a mliečnych výrobkov (Ú. v. ES L 90, s. 13) – Určenie referenčných množstiev oslobodených od poplatku – Vnútroštátne právne predpisy upravujúce pridelenie osobitných referenčných množstiev chovateľom, ktorí prijali investičné záväzky nezávisle od toho, či sa tak stalo v rámci rozvojového plánu, za podmienky, že tieto investičné záväzky prijali po 1. septembri 1981, ale pred 1. marcom 1984 – Zlučiteľnosť ustanovenia upravujúceho časové obmedzenie zahŕňajúce obdobie medzi 1. januárom 1981 a 31. marcom 1984 s právnou úpravou Spoločenstva
   Výrok rozsudku
   Článok 3 ods. 1 druhý pododsek nariadenia Rady (EHS) č. 857/84 z 31. marca 1984 o všeobecných pravidlách uplatňovania poplatku podľa článku 5c nariadenia (EHS) č. 804/68 v sektore mlieka a mliečnych výrobkov sa musí vykladať v tom zmysle, že nebráni takej vnútroštátnej právnej úprave, ako je právna úprava v konaní vo veci samej, ktorá obmedzuje kategóriu výrobcov mlieka, ktorí môžu mať nárok na osobitné referenčné množstvo, na výrobcov, ktorí investičné záväzky dojednali po 1. septembri 1981, ale pred 1. marcom 1984.
   
      (1)  Ú. v. EÚ C 330, 24.12.2005.